
ΝΟΜΟΣ ΥΠ’ ΑΡΙΘ. 2334 

Υπηρεσία Εναέριων Μέσων της Ελληνικής Αστυνομίας και 
άλλες διατάζεις. 

0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Σύσταση - Αποστολή 

1. Συνιστάται Υπηρεσία Εναέριων Μέσων στην Ελ¬ 
ληνική Αστυνομία, η οποία έχει ως αποστολή την υ¬ 
ποστήριξη από αέρος των Υπηρεσιών της κατά την 
άσκηση των αρμοδιοτήτων τους. Τα θέματα οργάνωσης 
και λειτουργίας της Υπηρεσίας αυτής, το διοικητικό της 
επίπεδο, η υπαγωγή, η έδρα και οι επί μέρους αρμο¬ 
διότητες της καθορίζονται με προεδρικό διάταγμα, που 
προτείνεται από τον Υπουργό Δημόσιας Τάξης 

2. Στην αποστολή της παραπάνω Υπηρεσίας υπάγο¬ 
νται ιδίως: 

α. Η κατόπτευση των χώρων που υπάγονται στην 
τοπική αρμοδιότητα της Ελληνικής Αστυνομίας και η 
διαβίβαση πληροφοριών στις επίγειες αστυνομικές δυ¬ 
νάμεις σχετικά με την πρόληψη και καταστολή της 
εγκληματικότητας, τον έλεγχο της τάξης και της τρο¬ 
χαίας κίνησης, την πρόληψη ατυχημάτων και την αντι¬ 
μετώπιση της λαθρομετανάστευσης. 

β. Η συμβολή στη διάσωση θυμάτων θεομηνιών ή 
σοβαρών ατυχημάτων με τη διαβίβαση πληροφοριών 
στις επίγειες δυνάμεις ή τη μεταφορά τραυματιών. 

γ. Η συμβολή στην αναζητηση διωκόμενων προσώπων 
ή προσώπων που έχουν εξαφανισθεί. 

δ. Η συνοδεία ή και μεταφορά υψηλών προσώπων, η 
μεταφορά αστυνομικών για ανάληψη επείγουσας αστυ¬ 
νομικής επιχείρησης (5ΡΕ0ΙΑΙ ΡΟΙΙΟΕ Μ155ΙΟΝ) ή 
και η συμμετοχή σ αυτήν, καθώς και η μεταφορά 
ανώτατων αξιωματικών της Αστυνομίας για υπηρεσια¬ 
κούς λόγους. 

ε. Η συμβολή στο έργο της εθνικής και πολιτικής 
άμυνας της χώρας, καθώς και στο έργο των λοιπών 
Σωμάτων Ασφαλείας, σε σοβαρές και επείγουσες πε¬ 
ριπτώσεις, μετά από σχετικό αίτημα των αρμόδιων 
αρχών και έγκριση του Αρχηγού του Σώματος. 

3 Με κανονισμό εσωτερικής λειτουργίας της πιο 


πάνω Υπηρεσίας, που εγκρίνεται με απόφαση του Υ¬ 
πουργού Δημόσιας Τάξης και δεν δημοσιεύεται στην 
Εφημερίδα της Κυβερνήσεως, καθορίζονται ειδικότερα 
θέματα εσωτερικής διάρθρωσης, σύνθεσης και λειτουρ¬ 
γίας της Υπηρεσίας, εκπαίδευσης του προσωπικού της, 
τα χρησιμοποιούμενα μέσα και ο ειδικός εξοπλισμός 
του προσωπικού και των μέσων, καθώς και ο τρόπος 
εκτέλεσης της Υπηρεσίας. 

4 Οι διατάξεις του άρθρου 1 του ν. 976/1979 (ΦΕΚ 
236 Α ). που ρυθμίζουν την έκταση της ευθύνης των 
οδηγών για τα τροχαία ατυχήματα που προκαλούνται 
□πο μηχονοκινητα οχήματα του Δημοσίου, εφαρμόζονται 
ανάλογα και για τα ατυχήματα που προκαλούνται από 
τα εναέρια μέσα της Ελληνικής Αστυνομίας. Η έννοια 
του αεροπορικού ατυχήματος, τα όργανα και η διαδικασία 
διερεϋνησης αυτού και κάθε αναγκαία λεπτομέρεια κα¬ 
θορίζονται με προεδρικό διάταγμα που εκδίδεται με 
πρόταση των Υπουργών Δημόσιος Τάξης και Μεταφο¬ 
ρών και Επικοινωνιών. 

Άρθρο 2 

Στελέχωση - Ρύθμιση θεμάτων προσωπικού 

1. Το προσωπικό της Υπηρεσίας Εναέριων Μέσων 
προέρχεται από το μόνιμο αστυνομικό προσωπικό της 
Ελληνικής Αστυνομίας και διακρίνεται στο ιπτάμενο 
προσωπικό, στο οποίο υπάγονται οι χειριστές και οι 
τεχνίτες εναέριων μέσων, και στο προσωπικό διοικητικής 
υποστήριξης. Η δύναμη του ιπτάμενου προσωπικού 
ανέρχεται σε είκοσι τέσσερις (24), από τους οποίους 
δώδεκα (12) χειριστές και δώδεκα (12) τεχνίτες. Ο 
αριθμός του προσωπικού αυτού δύναται να αυξάνεται 
με προεδρικό διάταγμα, που προτείνεται από τους 
Υπουργούς Οικονομικών και Δημόσιας Τάξης. 

2 Τα προσόντα και ο τρόπος επιλογής του ιπτάμενου 
προσωπικού καθορίζονται με απόφαση του Υπουργού 
Δημόσιας Τάξης. 

3. Για την υγειονομική εξέταση του ιπτάμενου προ¬ 
σωπικού εναέριων μέσων της Ελληνικής Αστυνομίας, 
προς διαπίστωση της πτητικής του καταλληλότητας, 
εφαρμόζονται ανάλογα οι διατάξεις που ισχύουν κάθε 
φορά για τη χορήγηση πιστοποιητικού υγείας Α' κατπ 
γορίας στο αντίστοιχο προσωπικό της Πολίτικη;; Α.. 
ροποριας. 

4. Οι εκπαιδευόμενοι ή μετεκπαιδευόμενοι ως χειρι¬ 
στές ή τεχνίτες ελικοπτέρων, με μέριμνα και δαπάνες 
του Δημοσίου, υποχρεούνται να υπηρετήσουν στο Σώμα 
επι δέκα (10) έτη, μετά τη λήξη της εκπαίδευσης ή 
μετεκπαίδευσης. 

5 Στο ιπτάμενο προσωπικό της Υπηρεσίας Εναέριων 
Μέσων χορηγείται πτητικό επίδομα, οι προϋποθέσεις 
και το ύψος του οποίου καθορίζονται με κοινή απόφαση 
των Υπουργών Οικονομικών και Δημόσιας Τάξης 

6 Οι διατάξεις που ισχύουν κάθε φορά για το ιπτάμενο 
προσωπικό της Αεροπορίας Στρατού και αφορούν τον 
υπολογισμό διπλάσιου συντάξιμου χρόνου εφαρμόζονται 
και στο αντίστοιχο αστυνομικό προσωπικό. 

Άρθρο 3 

Μεταβατική διάταξη 

Μέχρι την ολοκλήρωση της οργάνωσης και λειτουρ¬ 
γίας της Υπηρεσίας της παρ. 1 του άρθρου 1 του 
παρόντος, η κάλυψη των αναγκών σε ιπτάμενο προ¬ 
σωπικό και τεχνική υποστήριξη των εναέριων μέσων 
της Ελληνικής Αστυνομίας και η μετεκπαίδευση του 
ιπτάμενου προσωπικού της μπορεί να ανατίθεται σε 
άλλη κρατική (πολιτική η στρατιωτική) υπηρεσία ή δη¬ 
μόσια επιχείρηση ή ιδιωτικό πρόσωπο παραχωρησιούχο 
ή ανάδοχο δημόσιας υπηρεσίας με κοινή απόφαση του 
Υπουργού Δημόσιας Τάξης και του συναρμόδιου υπουρ¬ 
γού η με σύμβαση έργου μεταξύ του Υπουργού Δημοσίας 
Τάξης και του οικείου φορέα, κατά περίπτωση, με τους 
όρους που καθορίζονται στην ανωτέρω απόφαση ή 
σύμβαση. 

Άρθρο 4 

Τροποποίηση του ν. 2168/1993 (ΦΕΚ 147 Α') 

1. Στο άρθρο 1 του ν 2168/1993 (ΦΕΚ 147 Α; 
προστίθεται παράγραφος 6 ως εξής 

'6. Δεν εμπίπτουν στις διατάξεις του παρόντος νουου 

α. Πυροβόλα όπλα, που κατασκευάστηκαν πριν απα 
την 1.1.1870. υπό τον όρο ότι δεν μπορούν να δεχθούν 
πυρομαχικά προοριζόμενα για όπλα, η κατοχή των 
οποίων απαιτεί άδεια. 

β. Αγχέμαχα όπλα, που κατασκευάστηκαν πριν από 
την 1.1.1922, εφόσον φυλάσσονται σε ειδικά καταστή¬ 
ματα εμπορίας ή σε συλλογές φυσικών ή νομικών 
προσώπων - . 

2. Η περίπτωση ζ της παραγράφου 2 του άρθρου 2 
του ίδιου νόμου αντικαθίσταται ως εξής: 

■ζ. Οπλων ή αντικειμένων του παρόντος νόμου, που 
προορίζονται για συλλογές. Οι προϋποθέσεις και η 
διαδικασία χαρακτηρισμού των αντικειμένων αυτών, ως 
συλλεκτικών, ιστορικών ή οικογενειακών κειμηλίων, κα¬ 
θώς και εισαγωγής, εμπορίας, διάθεσης και κατοχής 
τους, καθορίζονται με απόφαση του Υπουργού Δημόσιας 
Τάξης - . 

3. Η παράγραφος 5 του άρθρου 8 του ίδιου νόμου 
αντικαθίσταται ως εξής: 

'5. Οι παραβάτες των διατάξεων του παρόντος άρθρου 
τιμωρούνται με φυλάκιση μέχρι ενός {1) έτους και 
χρηματική ποινή". 

4. Η παράγραφος 1 του άρθρου 11 του ίδιου νόμου 
αντικαθίσταται ως εξής: 

Ί . Με εξαίρεση την πυρίτιδα κυνηγιού, απαγορεύεται 
η αγορα. μεταφορά και κατανάλωση εκρηκτικών υλών, 
χωρίς άδεια της αρμόδιας αστυνομικής αρχής. Οι προϋ¬ 


ποθέσεις και η διαδικασία χορήγησης της ανωτέρω 
άδειας, τα μέτρα ασφαλούς μεταφοράς και φύλαξης 
των εν λόγω υλών, καθώς και κάθε αναγκαία λεπτο¬ 
μέρεια, καθορίζονται με απόφαση του Υπουργού Δη¬ 
μόσιας Τάξης". 

5. Η παράγραφος 7 του άρθρου 11 του ίδιου νόμοι, 
αντικαθίσταται ως εξής: 

"7. Οι παραβάτες του παρόντος άρθρου, καθώς και 
της προβλεπόμενης από την παρ. 1 του άρθρου αυτού 
υπουργικής απόφασης τιμωρούνται με φυλάκιση του¬ 
λάχιστον τριών (3) μηνών και χρηματική ποινή τουλά¬ 
χιστον διακοσίων χιλιάδων (200.000) δραχμών". 

6. Στο άρθρο 17 του ίδιου νόμου προστίθεται παρά¬ 
γραφος 4 ως εξής: 

"4. Οι παραβάτες των διατάξεων των υπουργικών 
αποφάσεων, που εκδίδονται κατ' εξουσιοδότηση του 
παρόντος νόμου, τιμωρούνται με φυλάκιση μέχρι ενός 
(1) έτους κοι χρηματική ποινή, εφόσον η πράξη δεν 
τιμωρείται βαρύτερα από άλλη διάταξη." 

7. Οι παράγραφοι 4. 7 και 8 του άρθρου 18 του ίδιου 
νόμου αντικαθίστανται ως εξής: 

"4. Αδειες εμπορίας περιστρόφων, πιστολιών, όπλων 
σκοποβολής και φυσιγγίων αυτών δεν χορηγούνται σε 
μέλη διοικητικών συμβουλίων σκοπευτικών σωματείων 
οποιοσδήποτε βαθμίδας, σε ιδιοκτήτες ή εκμεταλλευτές 
σκοπευτηρίων, συζύγους και συγγενείς τους εξ αίματος 
η εξ αγχιστείας μέχρι και δεύτερου βαθμού." 

"7. Σε περίπτωση χορηγησης άδειας σε νομικό πρό¬ 
σωπο. οι διατάξεις των παραγράφων 2, 3, 4, 5 και 6 
του παρόντος άρθρου εφαρμόζονται για τα μέλη του 
διοικητικού συμβουλίου, προκειμένου περί σωματείων, 
για τα μέλη του διοικητικού συμβουλίου, εκπροσώπους 
και διαχειριστές, προκειμένου περί ανωνύμων εταιρειών 
κα. εταιρειών περιορισμένης ευθύνης και για όλους τους 
εταίρους, προκειμένου περί εταιρειών άλλης μορφής." 

"8. Οι διατάξεις του παρόντος άρθρου εφαρμόζονται 
αναλογα και για τις περιπτώσεις χορήγησης των προ- 
βλεπόμενων απο τις διατάξεις των άρθρων 2 και 5 του 
παρόντος νόμου αδειών, που χορηγούνται από υπηρε¬ 
σίες άλλων υπουργείων Προκειμένου να εφαρμοστούν 
οι διατάξεις της παρ. 3 περ. α του παρόντος άρθρου, 
απαιτείται η προηγούμενη γνώμη της αρμόδιας Υπη¬ 
ρεσίας του Υπουργείου Δημόσιας Τάξης." 

8. Στο άρθρο 29 του ίδιου νόμου προστίθεται παρά¬ 
γραφος 4 ως εξής: 

"4. Η προθεσμία της προηγούμενης παραγράφου, η 
οποία σύμφωνα με την υπ' αριθμ 3009/2/20-στ από 
7.1.1994 (ΦΕΚ 41 Β') απόφαση του Υπουργού Δημόσιας 
Τάξης, έληξε την 26.1.1995, παρατείνεται μέχρι την 
26.6.1996." 

Άρθρο 5 

Διάθεση ναρκωτικών ουσιών για εκπαιδευτικούς 
σκοπούς 

Από τις δημευόμενες ή προοριζόμενες για καταστρο¬ 
φή καταοχεμένες ναρκωτικές ουσίες, σύμφωνα με τις 
διατάξεις των άρθρων 19 και 22 του ν. 1729/1987 (ΦΕΚ 
144 Α'). όπως αυτά αντικαταστάθηκαν και συμπληρώ¬ 
θηκαν με τα άρθρα 17 και 19, αντίστοιχα, του ν. 
2161/1993 (ΦΕΚ 119 Α'). δΰναται να διατίθενται στις 
Αστυνομικές Σχολές η τα Παραρτήματα τους, καθώς 
και στις Γενικες Αστυνομικές Διευθύνσεις Αθηνών κα 
Θεσσαλονίκης και στις Αστυνομικές Διευθύνσεις Νομών 
οι απολύτως αναγκαίες ποσότητες, αποκλειστικά γιο 

εκπαιδευτικούς σκοπούς. Η διάθεση γίνεται από την 
κατα τόπο αρμόδια εισαγγελική αρχή μετά από αίτημα 
ίου οικείου διοικητή, γενικού αστυνομικού διευθυντή ή 
αστυνομικού διευθυντή κατά περίπτωση Οι όροι φύλαξης 
>.α, ορθής χρησιμοποίησης αυτών, η κατά περιόδους 
υποχρεωτική επιστροφή ή αντικατάστασή τους, καθώς 
και κάθε άλλη αναγκαία λεπτομέρεια καθορίζονται με 
απόφαση του Υπουργού Δημόσιας Τάξης, που δημο¬ 
σιεύεται στην Εφημερίδα της Κυβερνήσεως 

Άρθρο 6 

Χορήγηση υλικής αμοιβής σε μη αστυνομικό 
προσωπικό 

Σε οοους συμμετέχουν ενεργώς στην καταδίωξη και 
ούλληψη δραστών εγκληματικών πράξεων, πέραν της 
ηθικης αμοιβής που απονέμεται με τις διατάξεις του 
άρθρου 6 του π δ/τος 622/1985 (ΦΕΚ 231 Α'), δύναται 
να χορηγείται με απόφαση του Υπουργού Δημόσιας 
Τάξης, ύστερα από πρόταση της αρμόδιας αστυνομικής 
αρχής που ασχολήθηκε με την υπόθεση και υλική αμοιβή 
μέχρι ένα εκατομμύριο (1.000.000) δραχμές. Η διάταξη 
αυτή δεν ισχύει για τα πρόσωπα που έχουν υποχρέωση 
για τη δίωξη των συγκεκριμένων εγκληματικών πράξεων. 

Σε περίπτωση θανάτου του δικαιούμενου προσώπου, 
η ανωτέρω αμοιβή χορηγείται στους νόμιμους κληρο¬ 
νόμους του. Το ποσό αυτό δύναται να αναπροσαρμόζεται 
με κοινή απόφαση των Υπουργών Οικονομικών και 
Δημόσιας Τάξης. Οι διατάξεις του παρόντος άρθρου 
εφαρμόζονται αναδρομικά από 1ης Ιανουάριου 1995 

Άρθρο 7 

Πειθαρχικό δίκαιο αστυνομικού προσωπικού 

1 Στο αστυνομικό προσωπικό επιβάλλονται οι ακό¬ 
λουθες πειθαρχικές ποινές, οι οποίες καταχωρούνται 
στα ατομικά τους έγγραφα: 

α. Επίπληξη. 

β Πρόστιμο μέχρι τρεις βασικούς μισθούς του τιμω¬ 
ρούμενου 

γ. Αργία με πρόσκαιρη παύση διάρκειας δεκαπέντε 
(15) ημερών έως τεσσάρων (4) μηνών. 

δ. Αργία με απόλυση διάρκειας δύο (2) έως έξι (6) 
μηνών και 

ε Απόταξη 

2. Τα επιβαλλόμενα σε βάρος των δοκίμων αστυφυ¬ 
λάκων πρόστιμα παρακρατούνται από τις αποδοχές 
τους και αποδίδονται κάθε μήνα στους ασφαλιστικούς 
φορείς Τ Α Ο Χ. και Μ τ π Υ κατά ποσοστό 68% και 
32% αντίστοιχα. 

3. Με προεδρικό διάταγμα, που προτεινεται από τον 
Υπουργό Δημόσιας Τάξης, καθορίζονται και κατά τρο¬ 
ποποίηση των ιυχυουοων διατάξεων τα πειθαρχικά πα¬ 
ραπτώματα η 6ιαρ*ειθ της πειθαρχικής ευθύνης, οι 
συνεπειες των πειθαρχικών ποινών η παραγραφή τους, 
τα επιβαλλόμενα διοικητικά μέτρα, τα πειθαρχικά όργανα 
και η δικαιοδοσία τους, η διαδικασία εκδίκασης των 
πειθαρχικών παραπτωμάτων και τα αποδεικτικά μέσα, 
τα ένδικα μέσα, η εκτέλεση των ποινών και κάθε άλλη 
αναγκαία λεπτομέρεια. 

4 Σε όλο τα στάδια της πειθαρχικής διαδικασίας δεν 
επιτρέπεται η παράσταση ή συμπαράσταση πληρεξου¬ 
σίου δικηγόρου 

Άρθρο 8 

Οι οφειλές του Ταμείου Αρωγής Αξιωματικών Χωρο¬ 
φυλακής που προέρχονται από δάνεια, που είχαν χο¬ 
ρηγηθεί από την Εθνική Τράπεζα και το Ταχυδρομικό 
Ταμιευτήριο με την εγγύηση του Ελληνικού Δημοσίου· 
ανεξαρτήτως αν έχουν βεβαιωθεί ή όχι μέχρι τη δη¬ 
μοσίευση του παρόντος νόμου από τις Δημόσιες Οι¬ 
κονομικές Υπηρεσίες (Δ Ο.Υ.), διαγράφονται σε βάρος 
του Ελληνικού Δημοσίου. Οι διαγραφές επέρχονται 
αυτοδικαίως με διαπιστωτική πράξη του προϊσταμένου 
της αρμόδιας Δ Ο.Υ.. 


Άρθρο 9 

Μηχανοκίνητος χερσαίος αθλητισμός 

1 Οι εκπαιδευτές του Τμήματος Ειδικής Μετεκπαί¬ 
δευσης Οδηγών (Τ.ΕΙ.Μ.Ο ) ή άλλοι κατάλληλοι και 
έμπειροι οδηγοί αστυνομικοί μπορούν, ύστερα από έ¬ 
γκριση του Αρχηγού της Ελληνικής Αστυνομίας, να 
συμμετέχουν με ειδικά οχήματα σε αγώνες μηχανοκί¬ 
νητου χερσαίου αθλητισμού, σύμφωνα με τους διεθνείς 
κανόνες Για την αντιμετώπιση των δαπανών συμμετο¬ 
χής μπορεί να γίνονται δεκτές προσφορές ιδιωτών 
χορηγών, με απόφαση του Αρχηγού της Ελληνικής 
Αστυνομίας. 

2. Το Γραφείο Γραμματείας της Υπηρεσίας Φυσικής 
Αγωγής και Αθλητισμού (Υ.Φ.Α.Α ) είναι αρμόδιο για την 
παροχή της γραμματειακής εξυπηρέτησης, όσον αφορά 
τη διαδικασία συμμετοχής σε αγώνες μηχανοκίνητου 
χερσαίου αθλητισμού. Η προετοιμασία των αγωνιζομέ- 
νων πραγματοποιείται με μέριμνα του Τ.Εί Μ.Ο.. 

Αρθρο 10 
Έναρξη ισχύος 

Η ισχύς του παρόντος νόμου αρχίζει από τη δημοσίευσή του 
στην Εφημερίδα της Κυβερνήσεως, εκτός αν ορίζεται διαφο¬ 
ρετικά στις επιμέρους διατάξεις του. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 4 Σεπτεμβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ 

Α. ΠΑΠΑΔΟΠΟΥΛΟΣ 


ΔΙΚΑΙΟΣΥΝΗΣ 

Α. ΠΕΠΟΝΗΣ 


ΔΗΜΟΣΙΑ! ΤΑΞΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

I. ΒΑΛΥΡΑΚΗΣ Α. ΤΖΟΥΡΑΣ 


θεωρήθηκε και τέθηκε η Μεγάλη Σφραγίόα του Κράτους 
Αθήνα, 5 Σεπτεμβρίου 1995 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΕΠΟΝΗΣ 


5464 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καηοδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

λειτουργούν καθημερινά από 8.00' έως 13.00' 

ΤΕΙΕΧ 

22.3211 ΥΡΕΤΟΒ 

ΕΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52,39.762 
•ΒΙΒΛΙΟΘΗΚΗ: Σολωυούδΐ τηλ.: 52.48.188 

• Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

• Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 _ 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με κσταβολήτης αξίας του δια μέσου Δημοσίου Ταμείου Για πληροφορίες: τηλ,: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω π τιμή πώλησης κάθε φύλλου (βσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 

Αν. Ειδικού Δικαστηρίου 
Α.Ε. &Ε.Π.Ε. 


ια) Για όλα τα Τεύχη εκτός ΤΑΕ-ΕΠΕ 


20.000 

40.000 

10.000 

40.000 

25.000 

10.000 

5.000 

10.000 

3.000 

210.000 

110.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

» 2.000 

» 1250 

» 500 

» 250 

» 500 

» 150 

» 10.500 

» 5.500 


Πληροφορίες: τηλ. 52.48,320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















